Im Baardeer hängsch s Aarschdeggeli an Hoogge, au d Belleryyne, d Ganggoodäsche und s Gaschnee. Mach kai Fääderlääsis und loss d Moläschte, dyni ganz dolli Biggse und die boodeschyyche Hose dehai, au d Veegeligrawatte und der Fuurzdailer und au der Goggs. Muesch nit im Vollwiggs koo. Hesch  Wääglidramper? Bisch nit grad bim Gwaffeer gsi? S macht nyt. Die andere sin au nit uffgmacht wie Ooschteroggse. Doo derfsch du allibott danze.